Geu Elkartea

[BEGI BELARRI] 'Gure sorlekuaren bila'
2017-11-29 20:00 - 22:00 (Europe/Helsinki) | Oihaneder Euskararen Etxea, Fray Zacarías Martínez kalea 2, Vitoria-Gasteiz, 01001
Hazparne, 1956. Ikusmira handiaren erdian, Euskal Herriari buruz euskaraz egindako dokumental bat estreinatzen da herriko zineman. Hurrengo hilabeteetan Iparraldeko herrietan, Parisen, San Franciscon edo eta Dakarren proiektatu arren, haren arrastoa misteriotsuki desagertu eta denek ahaztu egingo dute laster.
Hirurogei urte beranduago, Josu Martinez zinemagilea haren bila hasiko da.
https://www.youtube.com/watch?v=hzr998ocE3c

Gidoia eta zuzendaritza: Josu Martinez
Irudia: Hibai Castro Egia
Muntaia: Txaber Larreategi
Musika: Joserra Senperena
Irudi posprodukzioa: Maialen Sarasua Oliden
Audio posprodukzioa: Xanti Salvador
Off ahotsa: Arantza Iturbe
Produkzioa: Ane Antoñanzas, Koro Etxeberria eta Mireia Gabilondo
Banaketa: Haizea Belza

JOSU MARTINEZ
Ikus-entzunezko komunikazioan doktorea eta Gizarte eta Kultur Antropologian lizentziatua da. EHUko NOR ikerketa taldeko kidea. Lau film luze dokumental zuzendu ditu, bakarka ala beste zinegile batzuekin batera; “Itsasoaren alaba” (2009), “Sagarren denbora” (2010), “Prohibido Recordar” (2010) eta “Barrura begiratzeko leihoak” (2012), eta “Hitzezko txalupak” (Elkar, 2012) eta “Tunelak, izarak, mozorroak eta bafleak” (Elkar, 2014) liburuen egilea ere bada.
2013an “Gure Sor Lekua” filmaren kopia bat aurkitu zuen Parisen; eta haren inguruan doktore tesia idatzi zuen, “Gure (zinemaren) sor lekua. Euskarazko lehen filmaren aurkikuntza, historia eta analisia” izenburuaz publikatua (UPV/EHU, 2015). “Liburua gehiago gustatu zitzaidan” esaldi ohikoari beldurrik eduki gabe, orain filma osatu du, bilaketa eta aurkikuntza hura kontatuz.
